Kebanyakan lantaka diperbuat daripada gangsa dan yang terawal diisi dari belakang ("breech-loaded"). Michael Charney (2004) menunjukkan bahawa meriam putar Melayu awal diisi dari bahagian belakang. Ini menunjukkan bahawa cetbang adalah pendahulu langsung lantaka. Terdapat kecenderungan peralihan meriam ke jenis pengisian di depan dalam masa penjajahan. Walau bagaimanapun, ketika Melaka jatuh ke tangan Portugis pada tahun 1511 M, baik meriam pusing yang diisi dari belakang mahupun depan ditemukan dan dirampas oleh Portugis.